**Marco Giampaolo** (s. 2. elokuuta 1967 Bellinzona Ticino) on sveitsiläissyntyinen italialainen jalkapallovalmentaja ja entinen keskikenttäpelaaja.

Ura
---

Giampaolo pelasi lähes koko uransa ajan Italian Serie C:ssä edustaen kasvattajaseuransa Giulianovan lisäksi useita muitakin seuroja. Hän debytoi Italian toiseksi korkeimmalla sarjatasolla Serie B:ssä kaudella 1995/96 edustaessaan Fidelis Andriaa. Giampaolon ura päättyi vuonna 1997.

Pelaajauransa jälkeen Giampaolo siirtyi valmentajaksi. Hän toimi vuosina 2000–2001 Pescaran apuvalmentajana palaten Giualianovaan apuvalmentajan tehtäviin. Vuosina 2004–2006 Giampaolo toimi Ascolin valmentajana, vaikkei hänellä ollut vaadittavaa valmentajalisenssiä.

Kaudella 2006/07 Giampaolo valmensi Cagliari Calciota saaden potkut joulukuussa 2006 ja tullen palkatuksi päävalmentajaksi uudelleen helmikuussa 2007. Giampaolo pelasti Cagliarin putoamiselta kaudella 2006/07. Hän sai toistamiseen potkut seurasta marraskuussa 2007. Cagliari-potkujensa jälkeen Giampaolo valmensi lyhyitä jaksoja Sienaa, Cataniaa, Cesenaa, Bresciaa, Cremonesea ja Empolia.

Kesäkuussa 2016 Giampaolo teki kaksivuotisen sopimuksen UC Sampdorian kanssa. Genovalaisjoukkue sijoittui Giampaolon alaisuudessa tukevasti Serie A:n keskikastiin ollen kahdesti kymmenes ja kaudella 2018/19 yhdeksäs. Kauden 2018/19 jälkeen Giampalo jätti Sampdorian. Muutama päivä Sampdoriasta lähtönsä jälkeen Giampaolo teki kaksivuotisen sopimuksen AC Milanin kanssa. Pesti päättyi kuitenkin potkuihin jo lokakuun alussa 2019, kun Milan oli avannut kautensa kehnosti ja oli sarjassa vasta sijalla 13.

Elokuussa 2020 Giampaolosta tuli Torinon päävalmentaja. Giampaolon johdolla Torinon tulokset jäivät kuitenkin heikoiksi ja putoamisviivan tuntumaan vajonnut seura erotti hänet tammikuun puolivälissä 2021.

Tammikuussa 2022 Giampaolo palasi Serie A:ssa sijalla 16 majailleen Sampdorian päävalmentaja. Hän pelasti seuran putoamiselta kauden 2021/22 päätteeksi. Kausi 2022/23 alkoi kuitenkin heikosti ja putoamisviivan alapuolelle pudonnut Sampdoria erotti Giampaolon lokakuun alussa 2022.

Viitteet
--------

1. 1 2 3  Marco Giampaolo Transfermarkt. Viitattu 14.6.2019. (englanniksi)
2. ↑  Giampaolo è tornato a scuola Io non mi chiamo Mancini... La Repubblica. Viitattu 24.6.2019. (italiaksi)
3. ↑  Caso Giampaolo senza patentino campionato finito La Repubblica. Viitattu 24.6.2019. (italiaksi)
4. ↑  Cagliari sack Giampaolo - official Football Italia. Viitattu 24.6.2019. (englanniksi)
5. ↑  Official: Giampaolo new Samp Coach Football Italia. Viitattu 24.6.2019. (englanniksi)
6. ↑  UFFICIALE: Sampdoria, risoluzione consensuale con Giampaolo TuttomercatoWeb. Viitattu 24.6.2019. (italiaksi)
7. ↑  MARCO GIAMPAOLO SARÀ IL NUOVO ALLENATORE DEL MILAN
8. ↑  AC Milan sack Giampaolo four months after appointment
9. ↑  OFFICIAL: Giampaolo new Torino coach Football Italia. Viitattu 22.2.2021. (englanniksi)
10. ↑  Torino sack Giampaolo as manager after poor Serie A start ESPN. Viitattu 22.2.2021. (englanniksi)
11. ↑  Bentornato mister: Giampaolo allenatore della Sampdoria Sampdoria. Viitattu 19.1.2022. (italiaksi)
12. ↑  U.C. Sampdoria: comunicato stampa del 2 ottobre 2022 Sampdoria. Viitattu 3.12.2022. (italiaksi)

  


|  |  |  |
| --- | --- | --- |
| Edeltäjä:**Vincenzo MontellaRoberto D'Aversa** | **UC Sampdorian päävalmentaja**2016–20191–10/2022 | Seuraaja:**Eusebio Di FrancescoDejan Stanković** |

|  |  |  |
| --- | --- | --- |
| Edeltäjä:**Gennaro Gattuso** | **AC Milanin päävalmentaja**7–10/2019 | Seuraaja:**Stefano Pioli** |

|  |  |  |
| --- | --- | --- |
| Edeltäjä:**Moreno Longo** | **Torinon päävalmentaja**2021–1/2021 | Seuraaja:**Davide Nicola** |